google/wiki40b huggingface dataset:
गणितीय मॉडल

किसी भौतिक तंत्र (physical system) या प्रक्रम (process) या अमूर्त तंत्र (abstract system) के विभिन्न अवयवों के अन्तर्सम्बन्धों का गणित की भाषा में वर्णन उस तन्त्र का गणितीय प्रतिरूप या गणितीय मॉडल (mathematical model) कहलाता है।
गणितीय मॉडल प्रायः संगत तंत्र के सरलीकृत रूप होते हैं। इससे उस तन्त्र की कार्यप्रणाली को आसानी से समझने में सुविधा होती है। इसकी सहायता से यह गणना की जा सकती है कि किस स्थिति में क्या होगा। गणितीय मॉडल की सहायता से ही उस भौतिक तन्त्र का नियन्त्रण भी किया जा सकता है। किसी तन्त्र को कम्प्यूटर द्वारा सिमुलेट (simulate) करने के लिये उस तन्त्र का गणितीय मॉडल बनाना पहली जरूरत है।
गणितीय मॉडल का प्राकृतिक विज्ञानों एवं प्रौद्योगिकी में बहुतायत से उपयोग होता है। इसके अतिरिक्त इसका सामाजिक विज्ञानों, जैसे अर्थशास्त्र, समाज शास्त्र एवं राजनीति शास्त्र में भी उपयोग होता है।
किसी तन्त्र या युक्ति के गणितीय मॉडल को जब किसी विद्युत परिपथ के रूप में निरुपित किया जाता है तो इस विद्युत परिपथ को तुल्य परिपथ (equivalent circuit) कहते हैं। उदाहरण के लिये किसी बैटरी को एक आदर्श वोल्टेज सोर्स एवं एक प्रतिरोध के श्रेणीक्रम (सिरीज) संयोजन के रूप में प्रदर्शित किया जा सकता है।

गणितीय मॉडल और मानसिक मॉडल

जाने अनजाने हर कोई अनेकों मॉडलों का उपयोग करता है। ये किसी वस्तु या तन्त्र की मानसिक मॉडल होते हैं। हम अपने अनुभव एवं समझ से बनाये हुए विभिन्न मानसिक मॉडलों के आधार पर ही निर्णय लेते हैं या काम करते हैं। जरूरी नहीं है कि हमारे मस्तिष्क में रची-बसी किसी तन्त्र की मानसिक छवि (मेन्टल इमेज) उस तंत्र के वास्तविक मॉडल से मेल खाती हो।

माल्थस का जनसंख्या मॉडल

माल्थस ने विचारा कि जनसंख्या समय के साथ इक्स्पोनेन्सियल रूप से (चरघातांकी रूप से) बढेगी जबकि जीविका के साधन (अनाज आदि का उत्पादन) रेखिइय गति से ही बढेगा। इन मान्यताओं (एसम्प्सन्स) के आधार पर माल्थस ने भविष्य की सम्भावित तस्वीर पेश की।

भौतिकी में गणितीय मॉडलों का उपयोग

गणितीय मॉडल भौतिकी में बहुत महत्व रखते हैं। भौतिक सिद्धान्त प्रायः गणितीय मॉडल के रूप में ही प्रस्तुत किये जाते हैं। उदाहरण के लिये गैसों का व्यवहार आदर्श गैस समीकरण के रूप में (PV=nRT) व्यक्त किया जाता है। यह एक गणितीय मॉडल ही है। इसी प्रकार किसी पोटेन्शियल फिल्ड में किसी कण का व्यवहार के लिये डिफरेंशियल समीकरण के रूप में एक गणितीय मॉडल प्रस्तुत किया जा सकता है।
सूक्ष्म-फिल्टरण

सुक्ष्मफिल्टरन (माइक्रोफिल्ट्रेशन) एक प्रकार की भौतिक निस्यन्दन (फिल्टरेशन) प्रक्रिया है, जिससे किसी दूषित तरल पदार्थ से सूक्ष्मजीवों एवं निलंबित कणों को अलग करके शुद्ध प्रक्रिया तरल प्राप्त किया जाता है। इसके लिए एक विशेष रन्ध्र-आकार वाली झिल्ली का उपयोग किया जाता है। सामान्यतः इसका उपयोग अकेले नहीं बल्कि अन्य पृथक्करण विधियों (जैसे अतिसूक्ष्म फिल्टरण, उत्क्रम परासरण) के साथ किया जाता है।
स्वदेशी आन्दोलन

स्वदेशी आन्दोलन  
भारतीय स्वतंत्रता आन्दोलन का एक महत्वपूर्ण आन्दोलन, सफल रणनीति व दर्शन का था। स्वदेशी का अर्थ है - 'अपने देश का'। इस रणनीति के लक्ष्य ब्रिटेन में बने माल का बहिष्कार करना तथा भारत में बने माल का अधिकाधिक प्रयोग करके साम्राज्यवादी ब्रिटेन को आर्थिक हानि पहुँचाना व भारत के लोगों के लिये रोजगार सृजन करना था। यह ब्रितानी शासन को उखाड़ फेंकने और भारत की समग्र आर्थिक व्यवस्था के विकास के लिए अपनाया गया साधन था। 
वर्ष 1905 के बंग-भंग विरोधी जनजागरण से स्वदेशी आन्दोलन को बहुत बल मिला। यह 1911 तक चला और गान्धीजी के भारत में पदार्पण के पूर्व सभी सफल अन्दोलनों में से एक था। अरविन्द घोष, रवीन्द्रनाथ ठाकुर, वीर सावरकर, लोकमान्य बाल गंगाधर तिलक और लाला लाजपत राय स्वदेशी आन्दोलन के मुख्य उद्घोषक थे।
आगे चलकर यही स्वदेशी आन्दोलन महात्मा गांधी के स्वतन्त्रता आन्दोलन का भी केन्द्र-बिन्दु बन गया। उन्होने इसे "स्वराज की आत्मा" कहा है।
गौस बख्श रईसानी

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
कला संसार

कला संसार हिन्दी की एक फिल्मी साप्ताहिक पत्रिका है। यह वर्ष 1957 से कोलकाता से लगातार प्रकाशित हो रही है।
तू तू मैं मैं

तू तू मैं मैं एक भारतीय हास्य धारावाहिक है। जिसका प्रसारण दूरदर्शन में और 1996 के बाद स्टार प्लस में हुआ था। इसके निर्देशक सचिन पिल्गऔंकर हैं। इसका पहला प्रसारण डीडी मेट्रो में हुआ।
माइक्रोसॉफ्ट इण्डिक लॅंगविज इनपुट टूल

tiwari ke badhaya
is one of the village in siwan Bihar. 
pawan kumar tiwari is a best cricketer in this village
तुल्यकालन

यदि किसी प्रणाली (सिस्टम) में बहुत सारी घटनाएँ हैं तो उन घटनाओं को को सही समय पर और सही क्रम में करने के लिए आवश्यक प्रयत्न तुल्यकालन (Synchronization) कहलाता है। उदाहरण के लिए, किसी आर्केस्ट्रा का संचालक आर्केस्ट्रा को तुल्यकालित रखता है। जिस प्रणाली के सभी घटनाएँ तुल्यकालित रूप में घटित होतीं हैं उसे तुल्यकालिक तंत्र कहते हैं। इसके विपरीत तंत्र को अतुल्यकालिक तंत्र कहते हैं।
आजकल, यदि किसी विशाल प्रणाली के विभिन्न घटक विश्व के विभिन्न भागों (देशों) में भी फैले हों तो उपग्रह नौवहन प्रणाली की सहायता से उसे भी तुल्यकालित रखना सम्भव है।
जेट विमान

जेट विमान जेट इंजन से चलने वाला एक प्रकार का वायुयान है। यह विमान प्रोपेलर (पंखे) चालित विमानों से ज्यादा तेज और ज्यादा ऊँचाई तक उड़ सकते हैं। अपनी इन्हीं क्षमताओं के कारण आधुनिक युग में इनका बहुत प्रचार प्रसार हुआ। सैन्य विमान मुख्यतः जेट चालित ही होते है क्योंकि ये तेज गति से उड़ कर एवं तीव्र कोण पर शत्रु पर आक्रमण करने की क्षमता रखते हैं। इनके इंजन की कार्यक्षमता प्रोपेलर इंजन से बेहतर होती है इसीलिए जेट विमानों को लम्बी दूरी तक उड़ान भरने के लिए उपयुक्त माना गया है और आज इन्हें यात्री एवं माल को लम्बी दूरी तक ढोने के लिए सर्वोत्तम साधन माना जाता है।
जेट विमान के एक कक्ष में कुछ ईंधन रखा जाता है। जब विमान चलना प्रारम्भ करता है तो विमान के सिरे पर बने छिद्र से बाहर की वायु इंजन में प्रवेश करती है। वायु के आक्सीजन के साथ मिलकर ईँधन अत्यधिक दबाव पर जलता है। जलने से उत्पन्न गैस का दाब बहुत अधिक होता है। यह गैस वायु के साथ मिलकर पीछे की ओर के जेट से तीव्र वेग से बाहर निकलती है। यद्यपि गैस का द्रव्यमान बहुत कम होता है किन्तु तीव्र वेग के कारण संवेग और प्रतिक्रिया बल बहुत अधिक होता है। इसलिए जेट विमान आगे की ओर तीव्र वेग से गतिमान होता है। चूँकि जेट विमान में वायु बाहर से ली जाती है, इसलिए वायु शून्य स्थान में जेट विमान नहीं उड़ सकता।
विश्व का सर्वप्रथम जेट वायु यान बनाने का श्रेय रोमानिया के हेनरी कोंडा को जाता है। सन १९१० में बने इस वायु यान को कोंडा-१९१० के नाम से जाना जाता है। कोंडा-१९१० एक मिश्र जेट यान था जिसके अन्दर प्रत्यागामी इंजन लगा था जो जेट इंजन तक पहुँचने वाली वायु का सम्पीडन करता था। इस जटिल कार्यप्रणाली के कारण इस यान का आगे विकास नहीं हुआ और हेनरी कोंडा ने इसे कुछ प्रयोग करने के बाद इस तकनीक को त्याग दिया। १९२९ में ब्रिटिश वायु सेना के अभियंता फ्रैंक व्हित्तल ने विश्व के पहले टर्बो जेट वायु यान की परिकल्पना की और अपने शोध को प्रकाशित किया परन्तु विश्व का पहला टर्बो जेट वायु यान जर्मनी की वायु सेना ने सन १९३९ में बनवाया। इस यान का नाम था हेंकेल हे १७८ लेकिन यह यान सिर्फ परीक्षण क्षेत्र तक ही सीमित रह गया और इसे कभी भी युद्घ क्षेत्र में उपयोग में नहीं लाया गया। द्वितीय विश्व युद्घ और उसके बाद के शीतयुद्ध के समय जेट वायु यान तकनीक का तेजी से विकास हुआ और विश्व की सभी प्रमुख वायु सेनाओं ने जेट यानों को अपना लिया। अमेरिका में बना यान एसआर-७१ ब्लैकबर्ड विश्व का सबसे तेज गति से उड़ने वाला लड़ाकू जेट वायु यान है। यह यान ध्वनि की गति से ३.४ गुना ज्यादा गति से उड़ सकता है। व्यावसायिक विमानों में रूस में बना तुपोलेव तू-१४४ सबसे तेज विमान है जो ध्वनि की गति से २.३५ गुना अधिक गति से उड़ सकता है।
हाट

हाट, हटिया या पेठिया आमतौर पर भारत के गाँवों में लगनेवाले स्थानीय बाजार को कहा जाता है। सब्जी, फल, ताजा मांस, खाद्यान्न या परचून सामग्री आदि हाट में खरीद-बिक्री की जानेवाली प्रमुख मद हैं। गाँव के लोगों की दैनिक जरुरतों को पूरा करने में हाट की भूमिका अतिमहत्वपूर्ण है। सदियों से भारत के गाँवों की आत्मनिर्भरता सुनिश्चित करने में हाट की भूमिका को नकारा नहीं जा सकता। कृषि-विपणन के अलावे हाट स्थल महत्वपूर्ण मिलन बिंदु एवं सांस्कृतिक केंद्र भी है।

अवधि एवं बारंबारता

सामान्यतया गाँवों में लगनेवाले हाट २-३ घंटों का होता है लेकिन उस क्षेत्र में बाजार का विस्तार एवं दूरी भी लगने वाले हाट की अवधि को तय करती है। जनसंख्या घनत्व के आधार पर हाट सप्ताह में दो या तीन दिन के लिए लगता है। कई कस्बों या छोटे शहरों में यह कुछ घंटों के लिए दैनिक भी लगाया जाता है। महानगरों में स्थायी तौर पर बनी सब्जी मंडी हाट का विकसित रूप है।
किंग्स्फोर्ड हवाई अड्डा

यह एक प्रमुख हवाई अड्डा हैं |
अक्षरग्राम नेटवर्क

अक्षरग्राम नेटवर्क हिन्दी चिट्ठाकारों एवं तकनीकिज्ञों का एक गैरलाभकारी सामुदायिक स्वयंसेवक समूह है जो कि कम्प्यूटर एवं इण्टरनेट पर हिन्दी के प्रयोग को बढ़ावा देने हेतु कार्य करता है। यह समूह हिन्दी चिट्ठाकारी से सम्बंथित विभिन्न सेवाएँ संचालित करता है। शुरुआती दिनों में इण्टरनेट पर हिन्दी के प्रचार-प्रसार में इस समूह ने महत्त्वपूर्ण भूमिका निभाई। इसकी विभिन्न सेवाओं नारद, सर्वज्ञ, परिचर्चा आदि ने नए चिट्ठाकारों को स्थापित होने में काफी सहायता की।

आरम्भ

अक्षरग्राम नेटवर्क की संस्थापना पंकज नरुला ने की जो कि एक अप्रवासी सॉफ्टवेयर इंजनियर हैं। बाद में इस समूह में अनेक तकनीकिज्ञ जुड़े जिनमें ई-स्वामी, जीतेन्द्र चौधरी, संजय और पंकज बेंगाणी, अमित गुप्ता, निशान्त, विनोद मिश्र, ई-पण्डित आदि शामिल थे। तकनीकी सदस्यों के अतिरिक्त सलाहकार एवं अन्य भूमिकाओं में कई अन्य चिट्ठाकारों ने भी योगदान दिया। समय के साथ-साथ नेटवर्क का दायरा बढ़ता गया। अनेक नए प्रोजैक्ट शुरु किए गए। नए चिट्ठाकारों को इससे काफी मदद मिली। सन 2007 तक अक्षरग्राम नेटवर्क अपने बेहतरीन स्वरूप में था।

वर्तमान स्थिति

सर्वर डाउन होने अथवा होस्टिंग ऍक्सपायर हो जाने की वजह से काफी समय से अक्षरग्राम नेटवर्क की साइटें डाउन हैं।

सेवाएँ

अक्षरग्राम समूह द्वारा इण्टरनेट पर हिन्दी को (खासकर चिट्ठाकारी को) बढ़ावा देने के लिए काफी सेवाएँ दी गई जिनमें से मुख्य निम्न हैं।

नारद

मुख्य लेख: नारद वेबसाइट नारद अक्षरग्राम का मुख्य प्रौजैक्ट था। यह हिन्दी चिट्ठा ऍग्रीगेटर है जो सभी चिट्ठों को एक जगह दिखाता है। शुरुआत में जब कि इण्टरनेट पर सोशल नेटवर्किंग के साधन इतने न थे नारद ने सभी हिन्दी चिट्ठाकारों का समुदाय विकसित करने में महत्त्वपूर्ण भूमिका निभाई। नारद के संचालक जीतेन्द्र चौधरी हैं।

परिचर्चा

परिचर्चा इण्टरनेट की पहली हिन्दी फोरम थी जिसमें सभी प्रकार के मुद्दों पर चर्चा होती थी। यह पूरी तरह से देवनागरी में है तथा फोरम पर हिन्दी का ही प्रयोग किया जा सकती है। इस फोरम पर नए हिन्दी प्रयोक्ताओं को हिन्दी टाइपिंग, वेबसाइट/ब्लॉग निर्माण आदि सभी प्रकार की मदद दी जाती है। इसके संचालक अमित गुप्ता हैं।

सर्वज्ञ

सर्वज्ञ हिन्दी चिट्ठाकारों का ब्लॉगिंग एवं कम्प्यूटिंग विकी है जिस पर हिन्दी सम्बंधी सभी प्रकार की तकनीकी जानकारी दी गई है। विकी पर हिन्दी टाइपिंग एवं ब्लॉगिंग सम्बंधी ढेरों उपयोगी लेख मौजूद हैं। सर्वज्ञ का संचालन पहले रमण कौल के हाथों में था, उसके बाद से यह जिम्मेदारी श्रीश बेंजवाल निभा रहे हैं।

अक्षरग्राम चौपाल

अक्षरग्राम चौपाल हिन्दी चिट्ठाकारों का सामूहिक मंच (ग्रूप ब्लॉग) है जिस पर हिन्दी चि्टठाजगत से सम्बंधित विविध समाचार एवं घोषणाएँ बताई जाती हैं।
वृत्ति

ऐसे कार्य को व्यवसाय (Profession) कहते हैं जो एक विशेष प्रशिक्षण के बाद शुरू किया जाता है। व्यवसायिक प्रक्षिक्षण लिया हुआ व्यक्ति कुछ पैसा लेकर दूसरों को सलाह अथवा सेवा देता है। इंजीनियरी, वैद्यकी (डॉक्टर), प्रबन्धन, विधि आदि आधुनिक युग के कुछ व्यवसाय हैं।
बिल्लू (फ़िल्म)

पटकथा

बिल्लू (इरफ़ान ख़ान) एक गरीब नाई है जो अपनी पत्नी बिंदिया (लारा दत्ता) और अपने दो बच्चों गुंजा (मिताली मयकर) और रोनक (प्रतीक दलवी) के साथ बुदबुदा नामक गाँव में रहता है।
अनुष्का सेन

अनुष्का सेन एक भारतीय TV अभिनेत्री है। अनुष्का ने बालवीर  देवो के देव महादेव, इंटरनेट वाला लव आदि शोज मे कार्य किया है। वर्तमान में झाँसी की रानी शौ में रानी लक्षमी बाई का किरदार निभा रही है।
रेंडर

नाम

अंग्रेज़ी में रेंडर, किसी विचार को लोगों के समक्ष प्रस्तुतिकरण या प्रदर्शन को कहते हैं। जैसे किसी कला या विचार को चित्र के द्वारा व्यक्त करने को रेंडरिंग के नाम से जानते हैं।
टाटा इस्पात

टाटा स्टील (पूर्व में टाटा आयरन ऐंड स्टील कंपनी लिमिटड) अर्थात टिस्को के नाम से जाने जाने वाली यह भारत की प्रमुख इस्पात कंपनी है। जमशेदपुर स्थित इस कारखाने की स्थापना 1907 में की गयी थी। यह दुनिया की पांचवी सबसे बडी इस्पात कंपनी है जिसकी वार्षिक उत्पादन क्षमता २८ मिलियन टन है। यह फार्च्यून ५०० कंपनियों में भी शुमार है जिसमें इसका स्थान ३१५ वां है। कम्पनी का मुख्यालय मुंबई में स्थित है। यह बृहतर टाटा समूह की एक अग्रणी कंपनी है। टाटा स्टील भारत की सबसे ज्यादा मुनाफा कमाने वाली नीजि क्षेत्र की दूसरी बडी कंपनी भी है जिसकी सकल वार्षिक आय १,३२,११० करोड रुपये है जिसमें ३१ मार्च २००८ को समाप्त हुए वर्ष में शुद्ध लाभ १२,३५० करोड रुपये दर्ज किया गया था।
कंपनी का मुख्य प्लांट जमशेदपुर, झारखंड में स्थित है हलाकि हाल के अधिग्रहणो के बाद इसने बहुराष्ट्रीय कम्पनी का रूप हासिल कर लिया है जिसका काम कई देशों में होता है। वर्ष २००० में इसे दुनिया में सबसे कम लागत में इस्पात बनाने वाली कंपनी का खिताब भी हासिल हुआ। २००५ में इसे दुनिया में सर्वश्रेष्ट इस्पात बनाने का खिताब भी मिला था वर्ल्ड स्टील डायनेमिक्स। कंपनी मुंबई स्टॉक एक्सचेंज के साथ साथ नेशनल स्टाक एक्सचेंज में भी सूचित है एवं वर्ष २००७ के आंकडो के अनुसार इसमें लगभग ८२,७०० कर्मचारी कार्यरत हैं।
टाटा लौह इस्पात मुम्बई, कोलकाता, रेल्वे मागॆ के बहुत निकट स्थित है। सयंत्र को प्रयाप्त जल सुवणॆ रेखा,खार, कोई        नदियो से, लोहा नोआमण्ङी और बादाम पहाड से मिल जाता है। कोयला झारिया व रानीगंज, बोकारो से प्राप्त होता है।
240 किलोमीटर दूर कोलकाता बन्दरगाह है, जँहा से मशीनो का आयात एवं इस्पात के निर्यात कि सुविघा रहती है।
यह भारत का पहला कारखाना है जँहा भारत का 20% इस्पात तैयार होता है।
बोस्टन ब्रुइन्स

बोस्टन ब्रुइन्स, एक प्रसिद्ध आइस हॉकी टीम है, जो बोस्टन में आधारित है। वे नैशनल हॉकी लीग में खेलते हैं।
पूर्व शिलांग विधानसभा निर्वाचन क्षेत्र

पूर्व शिलांग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक माज़ेल अम्पारीन लिंगदोह हैं।
१९३९ ईसा पूर्व

१९३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मेवाती घराना

मेवाती घराना या जयपुर-मेवाती घराना घग्गे नजीर खान द्वारा संस्थापित एक भारतीय संगीत घराना है। पंडित जसराज, मोतीराम, मणिराम व संजीव अभ्यंकर इस घराने के जाने माने कलाकार हैं।
वर्तमान में पंडित जसराज इस घराने की ख्याती को बढाने में अपना महत्वपूर्ण योगदान दे रहे हैं। अंतर्राष्ट्रीय खगोलीय संघ ने पंडित जसराज के नाम पर सुदूर अंतरिक्ष में एक गृह का नाम रखा है। इस गृह की खोज अंतरिक्ष वैज्ञानिकों ने 11 नवंबर 2006 को की थी। इस गृह को अब तक '300128' के नाम जाना जाता था। 300128 नाम पंडित जसराज की जन्म तिथि के बिल्कुल उलट है। पं. जसराज का जन्म 28/01/30 को हुआ था।
स्टानिसलाओ कैनिजारो

स्टानिसलाओ कैनिजारो (Stanislao Cannizzaro) (13 जुलाई 1826 – 10 मई 1910) इटली के रसायनशास्त्री थे। वे मुख्यतः कैनिजारो अभिक्रिया के लिये एवं परमाणु भार संबंधी विचारों के लिये याद किये जाते हैं।
बीजगणित का मौलिक प्रमेय

बीजगणित का मौलिक प्रमेय (fundamental theorem of algebra) के अनुसार, एक चर वाले सभी बहुपदों का कम से कम एक मूल (रूट) अवश्य होता है।
मिरात-उल-उरूस

मिरात उल-उरूस (مراۃ العروس, अर्थ: दुल्हन का आइना) नज़ीर अहमद देहलवी द्वारा लिखा गया और सन् १८६९ में प्रकाशित हुआ एक उर्दू उपन्यास है। यह उपन्यास भारतीय और मुस्लिम समाज में महिला शिक्षा को बढ़ावा देने वाले कुछ तत्वों के लिए प्रसिद्ध है और इससे प्रेरित होकर हिन्दी, पंजाबी, कश्मीरी और भारतीय उपमहाद्वीप की अन्य भाषाओं में भी इस विषय पर आधारित उपन्यास लिखे गए। छपने के २० वर्षों के अन्दर-अन्दर इस किताब की १ लाख से अधिक प्रतियाँ बिक चुकी थीं। यह अक्सर उर्दू भाषा का पहला उपन्यास माना जाता है।

कथानक

यह कहानी दिल्ली की दो मुस्लिम बहनों - अकबरी और असग़री - पर आधारित है। उपन्यास का पहला भाग अकबरी की दास्तान बताता है जिसने अमीरी और आराम में जन्म लिया। उसे आलसी और कम पढ़ा-लिखा बताया गया है। जब वह विवाह के बाद अपने पति के घर जाती है तो अपने नासमझी और बुरे बर्ताव से उसपर तरह-तरह के दुख पड़ते हैं। उपन्यास के दुसरे भाग में असग़री की कहानी है जो सदाचारी, मेहनती और अधिक शिक्षित है। उसे बेकार की गपशप से घृणा है और वह अपने मोहल्ले की प्यारी है। जब उसकी शादी होती है तो उसके जीवन में भी कई कठिन बदलाव आते हैं लेकिन अपनी मेहनत, अच्छे स्वभाव और शिक्षित व्यवहार से वह अपने पति के परिवार और अपने नए मोहल्ले के लोगों में प्रेमपूर्वक बस जाती है। कहानी में इन दोनों स्त्रियों के जीवन को तरह-तरह के उतार-चढ़ाव से गुज़रते हुए दिखाया गया है।

उत्तर कथा

१८७३ में नज़ीर अहमद ने इस उपन्यास की दूसरी कढ़ी 'बनात उल-नाश' ( अर्थ: अर्थी की बेटियाँ, जो अरबी भाषा में सप्तर्षि तारामंडल का नाम है) के नाम से प्रकाशित की। इसमें असग़री को अपने मोहल्ले में एक कन्या-पाठशाला चलते हुए दिखाया गया है।

टेलिविज़न धारावाहिक

पाकिस्तान टेलिविज़न ने 'मिरात उल-उरूस' ही के नाम का एक धारावाहिक बनाया जिसमें आरिफ़ा सिद्दीक़ी ने असग़री का पात्र अदा किया।
वटापूर ज़िला

भूगोल

इसमें लगभग ६० बड़े-छोटे गाँव हैं जो प्रान्त की घाटियों और पहाड़ी क्षेत्रों में बिखरे हुए हैं। यहाँ सड़क-व्यवस्था अविकसित है और प्रान्तीय राजधानी असदाबाद से उन तक पहुँचने में कभी-कभी एक पूरा दिन लग जाता है। ज़िला पूर्व-पश्चिम चलने वाली पेच नदी और उत्तर-दक्षिण त्रेगामी नदी द्वारा विभाजित है। वतापुर गाँव ज़िले की राजधानी है और इन दोनो नदियों के संगम-स्थल के पास बसा हुआ है। त्रेगामी घाटी उत्तर में तंग और पहाड़ी है लेकिन दक्षिण में चौड़ी है और वहाँ कृषि चलती है।

लोग व भाषा

ज़िले के अधिकतर लोग पश्तून हैं और पश्तो बोलते हैं, लेकिन उत्तरी भाग में नूरिस्तानी लोगों के तीन गाँव हैं जो त्रेगामी भाषा बोलते हैं। वटापूर गाँव में कभी वटापूरी भाषा बोली जाती थी जो हिन्द-आर्य भाषा-परिवार की दार्दी शाखा की भाषा थी, लेकिन अब यह विलुप्त हो चुकी है। इसकी एक उपभाषा ज़िले के दक्षिण-पश्चिमी भाग में क़तर कला (कटारक़लाई) नामक गाँव में सम्भवत: अब भी बोली जाती है हालांकि इसके भी विलुप्त होने का सन्देह है।
सिग्नेचर ब्रिज

तकनीकी बातें

सिग्नेचर ब्रिज यमुना के पश्चिमी किनारे पर स्थित राष्ट्रीय महामार्ग-१ को पूर्वी किनारे पर स्थित वज़ीराबाद रोड से जोड़ेगा।
इसका मध्य स्तम्भ १७५ मीटर ऊँचा होगा जो दिल्ली में स्थित किसी भी इमारत की सर्वाधिक ऊँचाई है। इसपर दो भूमिगत मार्ग, फ़ुटपाथ और साइकिल पथ भी होंगे। इसके अतिरिक्त इसपर दोहरे चार-लेन के सड़कमार्ग बनाए जाएंगे जिनमे से प्रत्येक १४ मीटर चौड़ा होगा और मध्य में १.२ मीटर चौड़ी मध्यपट्टी होगी; केबलों को गाँठने के लिए स्थान, रखरखाव पैदलमार्ग और मध्यपट्टी के दोनों किनारों पर टक्कर अवरोधक भी बनाए जाएंगे। इस पुल का मुख्य स्पैन २५१ मीटर का होगा और दोनों किनारों पर अभिगमन स्पैन प्रत्येक ३६ मीटर का होगा।
इस सेतु के दिसम्बर २०१३ तक खुल जाने का अनुमान है।
वासिम अख्टर शैख़

वासिम अख्टर शैख़ एक राजनीतिज्ञ है पाकिस्तान के राष्ट्रीय विधानसभा में | वह NA-139 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
कार्तिक शुक्ल तृतीया

कार्तिक शुक्ल तृतीया भारतीय पंचांग  के अनुसार आठवें माह की तृतीय तिथि है, वर्षान्त में अभी १४७ तिथियाँ अवशिष्ट हैं।
गटापारचा

गटापारचा (पदार्थ)

गटापारचा (Sapotaceae) सैपोटेसिई कुल के तथा पालेंक्विअम्‌ गट्टा (Palanquium gutta) और पालेंक्विअम औब्लौंगिफोलिया (P. oblongifolia) प्रजाति के कतिपय वृक्षों के आक्षीर (latex) को रबर की तरह ही सुखाने से जो पदार्थ प्राप्त होता है उसे गटापारचा कहते हैं। ये पेड़ प्रधानतया मलय द्वीपसमूह और ब्राजील में पाए जाते है। मलय के पेड़ो का गटापारचा सर्वश्रेष्ठ होता है। इसी कुल के कुछ अन्य पेड़ों से भी अपेक्षाकृत निकृष्ट कोटि का गटापारचा होता है। गटापारचा के पेड़ 70 से 100 फुट तक ऊँचे और धड़ पर तीन फुट व्यास तक के होते हैं। 30 वर्ष में पेड़ तैयार होता है। पेड़ की उपज के लिये आर्द्र जलवायु और 20 से 32 सें. तक का तापमान अच्छा होता है। बीज या धड़ की कलम से पेड़ उगाया जाता है। पेड़ की छाल को छेदने से आक्षीर निकलता है, पर मलाया में पेड़ों को काटकर धड़ में एक एक फुट की दूरी पर एक इंच चौड़ी नली बनाकर आक्षीर इकट्ठा कर लेते हैं और फिर वहाँ से निकालकर खुले पात्र में आग पर उबालकर गटापारचा प्राप्त करते हैं।
गटापारचा दो मणिभीय रूपों - एल्फा रूप, गलनांक 650 सें. तथा बीटा रूप, गलनांक 560 सें.-और अमणिभीय रूपों में पाया जाता है। यह ठोस, कड़ा और अप्रत्यास्थ होता है, किंतु गरम करने से कोमल हो जाता है। ऊँचे ताप से यह विघटित हो जाता है। क्षारों और तनु अम्लों का इसपर कोई प्रभाव नहीं पड़ता। सांद्र अम्लों से यह आक्रांत होता है। क्लोरीन और गंधक की इसपर क्रिया होती है। यह जल में घुलता नहीं, पर कार्बनिक विलायकों में घुल जाता है। रसायनत: यह (C5 H8) एककों से बना है। इसका अणुभार 30,000 के लगभग पाया गया है।
कड़ा और अभंगुर होने के कारण गॉल्फ की गेंदों और केबल के आवरणों, विद्युत विसंवाहक (electrical insulators), छड़ियों, छुरी की मूठों और चाबुकों, च्युइंग गम आदि इत्यादि के बनाने में प्रयुक्त होता है। इसके स्थान में अब सस्ते संश्लिष्ट प्लास्टिकों का प्रयोग बढ़ रहा है। गटापारचा से बहुत मिलता जुलता एक पदार्थ बलाटा (Balata) है, जिसे बलाटा गोंद या बलाटा गटा भी कहते हैं। यह अन्य पेड़ों से प्राप्त होता हैं। इसके भी उपयोग वे ही हैं जो गटापारचा के।
खादी

खादी या खद्दर भारत में हाथ से बनने वाले वस्त्रों को कहते हैं। खादी वस्त्र सूती, रेशम, या ऊन से बने हो सकते हैं। इनके लिये बनने वाला सूत चरखे की सहायता से बनाया जाता है।
खादी वस्त्रों की विशेषता है कि ये शरीर को गर्मी में ठण्डे और सर्दी में गरम रखते हैं।
भारत के स्वतंत्रता आन्दोलन में खादी का बहुत महत्व रहा। गांधीजी ने १९२० के दशक में गावों को आत्मनिर्भर बनाने के लिये खादी के प्रचार-प्रसार पर बहुत जोर दिया था।

मन की बात में खादी

भारतीय प्रधानमन्त्री नरेन्द्र मोदी ने अपने मन की बात में कई बार खादी के महत्व तथा उसको प्रोत्साहित करने पर बल दिया है। 
मोदी जी ने एक समारोह मे खादी को बढ़ावा देने के लिये नारा दिया था "Khadi for Nation, Khadi for Fashion" अर्थात "खादी फॉर नेशन, खादी फॉर फैशन" इसके परिणामस्वरूप खादी का अधिक व्यापार होना शुरु हो गाया। 
पूर्व प्रधानमन्त्री राजीव गाँधी भी इस उद्योग के समर्थक थे।
2 पेनी ब्लू

2 पेनी ब्लू (या Two Penny Blue या 2d Blue) दुनिया की दूसरी आधिकारिक चिपकने वाली डाक टिकट थी। इसे मई 1840 में यूनाइटेड किंगडम में जारी किया गया था। इसका प्रारूप सिवाय इसके रंग और मूल्य के बिल्कुल पेनी ब्लैक के समान था। पेनी ब्लैक और 2 पेनी ब्लू को एक साथ जारी करने की योजना थी, लेकिन इसका जो सबसे पहला प्रमाण (डाक चिह्न) मिलता है उस पर 8 मई 1840 अंकित है, जो पेनी ब्लैक के जारी होने से दो दिन बाद का है। बाजार में 2 पेनी ब्लू, पेनी ब्लैक से ज्यादा दुर्लभ और महंगी है।
उत्तर एन्ना नाभिकीय ऊर्जा संयन्त्र

उत्तर एन्ना नाभिकीय ऊर्जा संयन्त्र, संयुक्त राज्य अमेरिका के वर्जीनिया राज्य की लूज़िया काउण्टी में स्थित एक नाभिकीय ऊर्जा संयन्त्र है जो ४.४ किमी२ क्षेत्रफल पर फैला हुआ है।
नारदीय पुराण

पूर्व भाग

नारदीय पुराण में ब्रह्मचर्य में किन किन बातो का ध्यान रखना चाहिए और किन बातो का पालन करना चाहिए तथा गृहस्थाश्रम वालो को किन बातो का ध्यान रखना चाहिए उसका निर्देश भी दिया गया है| 
पूर्व भाग में ज्ञान प्राप्ति के संदर्भ में विविध पद्धतियों तथा उनके अंग का वर्णन है। ऐतिहासिक कथाओं, धार्मिक अनुष्ठान, एकादशी व्रत माहात्म्य, धर्म का स्वरूप,  बारह महीनों की व्रत-तिथियों के साथ जुड़ी कथाएं, मन्त्र विज्ञान,भक्ति का महत्त्व दर्शाने वाली कथाएं,  गंगा माहात्म्य तथा ब्रह्मा के मानस पुत्रों  का नारद से संवाद का विस्तृत, अलौकिक आख्यान इसमें प्राप्त होता है।

उत्तर भाग

उत्तर भाग में महर्षि वसिष्ठ और ऋषि मान्धाता के बारे में विस्तृत माहिती प्राप्त होती है| इस भाग में  वेदों के छह अंगों का विश्लेषण है। ये अंग हैं- शिक्षा, कल्प, व्याकरण, निरूक्त, छंद और ज्योतिष।
'नारद पुराण' में भगवान् विष्णु की पूजा के साथ-साथ भगवान् राम की पूजा का भी विधान प्राप्त होता है। साथ ही हनुमान, कृष्ण, काली और महेश की पूजा के मन्त्र भी दिए गए हैं। किन्तु प्रमुख तौर पर विष्णु का महत्व अधिक बताया है।  अन्त में गोहत्या और देव निन्दा को पाप माना गया है|
मनु ऋषि

मनु ऋषि एक भारतीय फिल्म अभिनेता, गीतकार, पटकथा और संवाद लेखक है। इन्होंने दिल्ली में अरविन्द गौड़ के निर्देशन में ६ वर्ष तक नाटकों मंे काम किया। मनु ऋषि को ओए लक्की! लक्की ओए! फिल्म के लिये वर्ष २००९ का फिल्मफेयर सर्वश्रेष्ठ संवाद लेखन पुरस्कार मिला है।

अभिनय कैरियर

मनु ऋषि ने 199४ में सुप्रसिद्ध रंगमंच निर्देशक अरविन्द गौड़ के साथ अपने अभिनय कैरियर की शुरुआत की। अस्मिता नाट्य संस्था के साथ अरविंद गौड़ के निर्देशन में अभिनय प्रशिक्षण लिया। अरविन्द गौड़ के साथ 40 से अधिक नाटकों में अभिनय किया
मुद्रणालय

मुद्रणालय, प्रिंटिंग प्रेस, छापाख़ाना या छपाई की प्रेस एक यांत्रिक युक्ति है जो दाब डालकर कागज, कपड़े आदि पर प्रिन्ट करने के काम आती है। कपड़ा या कागज आदि पर एक स्याही-युक्त सतह रखकर उसपर दाब डाला जाता है जिससे स्याहीयुक्त सतह पर बनी छवि उल्टे रूप में कागज या कपड़े पर छप जाती है।
छपाई की प्रेस की रचना सबसे पहले जर्मनी के जोहान गुटेनबर्ग (Johann Gutenberg) ने सन १४३९ मेम की थी। लकड़ी के ठप्पों (woodblock printing) एवं मूवेबल टाइप (movable type) से छपाई की तकनीक कुछ सौ वर्ष पहले से ही चीन में विद्यमान थी। लेकिन वे गुटनबर्ग की तरह एक दाबक (प्रेस) का प्रयोग नहीं करते थे। गुटनबर्ग के प्रेस पर आधारित छपाई की विधि योरप में बड़ी तेजी से फैली। इसके बाद वह सारे संसार में फैल गयी। अन्ततः प्रिन्टिग प्रेस ने छपाई की परम्परागत विधियों (ठप्पे एवं मूवेबल टाइप आदि) को उखाड़ फेंका। इसी प्रकार बाद में ऑफसेट छपाई के आ जाने के बाद प्रिंटिंग प्रेस भी जाता रहा।
प्रिंटिंग प्रेस के आविष्कार से सूचना एवं ज्ञान के प्रसार में एक क्रान्ति आ गयी। इसलिये प्रिंटिंग प्रेस का आविष्कार एक महान आविष्कार माना जाता है। ऐसा माना जाता है कि पहले भाषा का प्रयोग, उसके बाद लिपि एवं लेखन का प्रयोग एवं उसके बाद प्रंटिंग प्रेस का आविष्कार, गुणात्मक रूप से दुनिया के तीन सबसे बड़े आविष्कार हैं जिन्होने ज्ञान एवं विद्या के प्रसार एवं विकास में भारी योगदान किया। इसी कड़ी में चौथा आविष्कार अन्तरजाल को माना जाता है।